sasicodes/solvari-1 huggingface dataset:
தன்னையே உன்னதப் பலியாகத் தந்த இயேசுவின் திரு உடல் திரு இரத்தத் திருவிழாவன்று இரத்தம் சிந்தும் கிறிஸ்துவர்களை எண்ணி செபமும் தவமும் மேற்கொள்வோம் என்று கூறப்பட்டுள்ள இந்த அறிக்கையில் இலங்கை ஆயர் பேரவையின் தலைவர் கர்தினால் மால்கம் இரஞ்சித் அவர்கள் கையெழுத்திட்டுள்ளார்.
வழிபாட்டில் ஈடுபட்டிருக்கும் மக்கள் மீது குறிப்பாக குழந்தைகள் மீது வன்முறைகள் மேற்கொள்ளப்பட்டுள்ளன என்பதை அறியும்போது நாம் மிகுந்த வேதனையுறுகிறோம் என்று ஆயர்கள் இவ்வறிக்கையில் கூறியுள்ளனர்.
வன்முறைகளைச் சந்திக்கும் நாடுகளில் உள்ள அரசுகளும் அந்நாடுகளில் உள்ள நல்மனம் கொண்டோரும் இந்த வன்முறைகளை உடனடியாக முடிவுக்குக் கொணரும் முயற்சிகளில் ஈடுபட தாங்கள் விண்ணப்பிப்பதாகஇலங்கை ஆயர்கள் அறிக்கை கூறுகிறது.
மதத்தின் அடிப்படையில் இலங்கை மக்களும் வன்முறைகளைச் சந்தித்துள்ளனர் என்று குறிப்பிடும் ஆயர்கள் அனைவரும் இணைந்து எழுப்பும்செபங்களும் தவ முயற்சிகளும் இறைவனின் அருளைப் பெற்றுத்தரும் என்று கூறியுள்ளனர்.
பாப்புவா நியூ கினி மற்றும் சாலமோன் தீவுகளைச் சேர்ந்த ஆயர்களாகிய நாங்கள் மரண தண்டனை பயன்படுத்தப்படுவதை வன்மையாகக் கண்டிக்கிறோம் என்று அந்நாட்டு ஆயர்கள் அறிக்கையொன்றை விடுத்துள்ளனர்.
கிறிஸ்தவ நாடு என்று தன்னையே கூறிக்கொள்ளும் எந்த நாட்டிலும் மரண தண்டனை முற்றிலும் ஒழிக்கப்படவேண்டும் என்று ஆயர்களின் அறிக்கை வலியுறுத்துகிறது.
ஒரு நாட்டின் அரசு மரண தண்டனையை அதிகாரப் பூர்வமாக மேற்கொள்ளும்போது அந்நாட்டு மக்கள் வன்முறையை வன்முறையால் தீர்ப்பதைப் பற்றி தயக்கம் காட்ட மாட்டார்கள் என்று கூறிய ஆயர்கள்நியாயப்படுத்தப்படும் வன்முறைகள் இல்லங்களில் மூடியக் கதவுகளுக்குப் பின் மிக அதிக அளவில் ஏற்படுவதையும் தடுக்க இயலாது என்று கூறினர்.
மக்களின் நடத்தையில் மாற்றங்களைக் கொணர்வதற்கும் அவர்களை மீண்டும் மனித சமுதாயத்தில் தகுந்த வழியில் இணைப்பதற்குமே தண்டனைகள் உருவாக்கப்பட்டுள்ளன என்று கூறும் ஆயர்கள் மரண தண்டனை இந்த மாற்றங்களைக் கொணர்வதற்குப் பதில் மனித உயிரை அழிக்கிறது என்று சுட்டிக்காட்டியுள்ளனர்.
இந்தியாவின் ஔரங்காபாத் மறைமாவட்டத்தின் புதிய ஆயராகஅருள்பணி அம்புரோஸ் ரெபெல்லோ அவர்களை திருத்தந்தை பிரான்சிஸ் அவர்கள் இப்புதனன்று நியமனம் செய்தார்.
வறியோருக்கென ஏற்பாடு செய்யப்பட்டுள்ள ஓர் இசை நிகழ்ச்சியை முன்னின்று நடத்தும் உறுப்பினர்களை இப்புதன் காலையில் சந்தித்தத் திருத்தந்தை இசை நமக்குள் உருவாக்கும் உணர்வுகள் நம்மை எப்போதும் மேன்மையடையச் செய்கின்றன என்று கூறினார்.
மகிழ்வான இசையெனினும் சோகமான இசையெனினும் நமது உள்ளங்களில் இருக்கும் இறுக்கங்களைக் குறைத்து மனதை இலேசாக மாற்றுகின்றது என்றும் அத்தகைய இசையை ஏற்பாடு செய்துள்ளோரை தான் பாராட்டுவதாகவும் திருத்தந்தை கூறினார்.
திருத்தந்தையின் தர்மப்பணிகளுக்குப் பொறுப்பாக இருக்கும் பேராயர் அவர்களின் முயற்சியால் ஏற்பாடு செய்யப்பட்டுள்ள இந்த இசை நிகழ்ச்சிக்கு நுழைவுக் கட்டணம் ஏதுமில்லை என்றும் இசை நிகழ்ச்சியில் கலந்துகொள்வோர் தாங்களாகவே மனமுவந்து அளிக்கும் நன்கொடைகள்திருத்தந்தையின் தர்மப்பணிகளுக்குப் பயன்படும் என்றும் அறிவிக்கப்பட்டுள்ளது.
அனைவருக்கும் தேவையான அளவு உணவு இவ்வுலகில் இருந்தாலு ம் அதை அனைவரோடும் பகிர்ந்துகொள்ளும் ஆவல் நம்மிடையே இல்லை என்று திருத்தந்தை பிரான்சிஸ் அவர்கள் கூறினார்.
காரித்தாஸ் அமைப்பில் பணியாற்றும் ஒவ்வொருவரும் சமூகப் பணியாற்றுவோர் மட்டுமல்ல மாறாக கிறிஸ்துவை உலகிற்கு வெளிப்படுத்தும் அடையாளங்கள் என்று பாராட்டியத் திருத்தந்தை கிறிஸ்து என்ற அடித்தளத்தை மறந்து கட்டப்படும் பிறரன்புப் பணி அமைப்புக்கள் உண்மையில் அடித்தளமின்றி கட்டப்படும் கட்டங்களைப் போல் இருக்கும் என்று கூறினார்.
பசித்தோருக்கு உணவளிக்கும்போது அது இறைவனுக்கே உணவளிப்பதாகும் என்பதை செல்வந்தர்களுக்கு நாம் நினைவுபடுத்த வேண்டும் என்று கூறியத் திருத்தந்தை உணவை உருவாக்கும் இயற்கையைக் காப்பாற்ற செல்வந்தர்கள் என்ன முயற்சிகள் மேற்கொண்டுள்ளனர் என்ற கேள்வியையும் அவர்களிடம் எழுப்ப வேண்டும் என்று கேட்டுக்கொண்டார்.
பகிர்வு என்ற அடிப்படையில் பீடத்தைச் சுற்றி கூடியிருக்கும் நாம் பகிர்வு இவ்வுலகில் குறைந்து வருவதால் உடலளவிலும் மனதளவிலும் பசித்திருக்கும் மனிதர்களை நினைத்துப் பார்க்கவேண்டும் என்று திருத்தந்தை தன் மறையுரையில் எடுத்துரைத்தார்.
அமைதியை உறுதி செய்தல் வறியோரை வலுவற்றோரைக் காத்தல் போன்ற நன்மை விளைவிக்கும் காரணங்களுக்காக இராணுவம் பணியாற்றும்போது அது உன்னத பணியாக மாறுகிறது என்று திருத்தந்தை பிரான்சிஸ் அவர்கள் கூறினார்.
திருத்தந்தை வழங்கிய இச்செய்தியை இந்த மாநாட்டைத் தலைமையேற்று நடத்தும் திருப்பீட ஆயர்கள் பேராயத்தின் தலைவர் கர்தினால் அவர்களுக்கு திருப்பீடச் செயலர் கர்தினால் பியெத்ரோ பரோலின் அவர்கள் அனுப்பியுள்ளார்.
ஆபத்து நிறைந்த சூழலில் இரவும் பகலும் பணியாற்றிவரும் வீரர்களுக்கு மன அமைதியையும் நம்பிக்கையையும் தரும் முக்கியப் பணியில் இராணுவ அருள் பணியாளர்கள் ஈடுபட்டுள்ளனர் என்று திருத்தந்தை தன் செய்தியில் சிறப்பாகக் குறிப்பிட்டுள்ளார்.
இன்றைய உலகில் அமைதியைக் கொணர்வதற்கு திருஅவை மேற்கொண்டு வரும் முயற்சிகள் பலவற்றின் முக்கியதோர் அடையாளமாக இராணுவ அருள் பணியாளர்களின் பணி அமைத்துள்ளது என்று இம்மாநாட்டின் துவக்க உரையை வழங்கிய கர்தினால் அவர்கள் கூறினார்.
முதல் பகுதியில் உலகின் பல நாடுகளிலிருந்தும் உரோம் நகர் வந்து பயிலும்அல்லது பணியாற்றும் துறவியர் தங்கள் வாழ்வு குறித்து சாட்சியங்கள் வழங்குவர் என்றும் முதல் பகுதியில் இசை நிகழ்ச்சிகள் இடம்பெறும் என்றும் அறிவிக்கப்பட்டுள்ளது.
இரண்டாவது பகுதியில் திருத்தந்தை பிரான்சிஸ் அவர்கள் அரங்கத்தில் கூடியிருப்போரைச் சந்தித்து அவர்களில் சிலர் கேட்கும் கேள்விகளுக்குப் பதில் அளிப்பார் என்றும் அறிவிக்கப்பட்டுள்ளது.
மத்தியக் கிழக்குப் பகுதியில் பேச்சு வார்த்தைகள் வழி ஒன்றுதான் அமைதியை உறுதி செய்யுமே தவிர இராணுவ முயற்சிகள் அனைத்தும்ஒன்றுக்குப் பின் ஒன்றாக போரை வளர்க்கும் என்று மாரனைட் வழிபாட்டுமுறை கத்தோலிக்க முதுபெரும் தந்தை கர்தினால் அவர்கள் கூறினார்.
மத்தியக் கிழக்குப் பகுதியில் அமைதிவேண்டி கர்தினால் அவர்கள் ஆற்றிய திருப்பலியில் மிக அதிக அளவு வன்முறையை அனுபவித்து வாழும்பாலஸ்தீனம் ஈராக் சிரியா ஏமன் ஆகிய நாட்டின் மக்கள் அனைவரும் நீடித்த அமைதிக்காக ஒவ்வொரு நாளும் ஏங்கிக் காத்திருக்கின்றனர் என்று தன் மறையுரையில் கூறினார்.
ஐரோப்பாவில் அடியெடுத்து வைப்பதால் தங்கள் வாழ்வு தானாகவே சுகமாக மாறிவிடும் என்று ஆப்ரிக்க இளையோர் கனவு காண்பதை நிறுத்தவேண்டும் என்று ஆப்ரிக்காவின் கானா நாட்டு ஆயர்கள் கூறியுள்ளனர்.
பல நூறு ஆப்ரிக்க இளையோர் மத்தியத் தரைப் பகுதி பாலைவனங்களிலும்மத்தியத்தரைக் கடலிலும் உயிரிழந்துவரும் அவலத்தை தடுக்க ஆப்ரிக்க அரசுகள் தீவிர முயற்சிகள் மேற்கொள்ள வேண்டும் என்று காண நாட்டு ஆயர்கள் பேரவையின் அறிக்கை கூறுகிறது.
ஆப்ரிக்க நாடுகள் பலவற்றில் இளையோரின் எண்ணிக்கை கூடிவரும் இவ்வேளையில் அவர்களுக்கு ஏற்ற கல்வி வசதி வேலைவாய்ப்பு ஆகியவற்றை உருவாக்கும் வகையில் ஆப்ரிக்க நாடுகளின் அரசியல் மற்றும் சமுதாய சூழல் மாற்றங்கள் பெறவேண்டும் என்று ஆயர்கள் தங்கள் அறிக்கையில் வலியிறுத்தியுள்ளனர்.
கானா நாடு ஒவ்வோர் ஆண்டும் கடனில் மூழ்கிவருகிறது என்பதைக் குறிப்பிடும் ஆயர்களின் அறிக்கை ஆப்ரிக்க அரசுகள் அனைத்தும் ஒருங்கிணைந்து அக்கண்டத்தின் பொருளாதாரப் பாதுகாப்பை உறுதி செய்யவேண்டும் என்று விண்ணப்பித்துள்ளது.
அமெரிக்க ஐக்கிய நாட்டிற்குள் தகுந்த அனுமதியின்றி நுழையும் மனிதர்களை குறிப்பாக வலுவிழந்த குழுவினரை குற்றவாளிகளைப் போல நடத்தும் போக்கினை அரசு கைவிடவேண்டும் என்று அமெரிக்க ஆயர்கள் பேரவை கூறியுள்ளது.
அனுமதியின்றி நாட்டிற்குள் நுழைவோரை உடனடியாகக் கைது செய்வதுசரியான வழக்கு விசாரணை ஏதுமின்றி அவர்களைச் சிறையில் அடைப்பது போன்ற நடவடிக்கைகளை அரசு மறு பரிசீலனை செய்யவேண்டும் என்று அமெரிக்க ஆயர்கள் பேரவையின் குடிபெயர்ந்தோர் பிரிவின் தலைவர் ஆயர் அவர்கள் கூறினார்.
மனித மாண்பை விடுதலைச் செய்வது அமெரிக்க அரசின் குடிபெயர்ந்தோர் சட்டங்கள் குறித்த மறு ஆய்வு என்ற தலைப்பில் அமெரிக்க ஆயர்கள் இத்திங்களன்று வெளியிட்ட அறிக்கையில் நாட்டில் நுழைவோர் அனைவரும் மனித மாண்புடன் நடத்தப்பட வேண்டும் என்று கூறப்பட்டுள்ளது.
மற்றவர்களின் தவறுகளை சகித்துக் கொள்வது நமக்கு ஏன் கடினமாக உள்ளது நம்முடைய பாவங்களை இயேசு ஏற்றுக்கொண்டார் என்பதை நாம் மறந்துவிட்டோமா?
பிறரை ஏற்று அரவணைப்பது அவர்களின் தவறுகளை மன்னிப்பது போன்ற கருத்துக்களை தொடர்ந்து எடுத்தியம்பிவரும் திருத்தந்தை பிரான்சிஸ் அவர்கள் தன் இச்செவ்வாய்ய்க்கிழமை டுவிட்டர் செய்தியிலும் அதையே வலியுறுத்தியுள்ளார்.
இயேசுவைப் பின்பற்றும் ஒவ்வொருவரும் பிறரின் தவறுகளை சகித்து அவர்களை ஒப்புரவில் ஏற்றுக்கொள்ள அழைப்பு விடுத்துள்ளார் திருத்தந்தை பிரான்சிஸ்.
தம் மக்களையே காப்பாற்ற இயலாத அரசுகள் நாட்டை ஆள்வதற்கான சட்டரீதியான உரிமைகளை இழக்கின்றன என அரசைக் குறை கூறியுள்ளனர் கென்ய ஆயர்கள்.
கென்யாவில் அண்மைக்காலங்களில் தொடர்ந்து படுகொலைகள் இடம்பெற்றுவருவது குறித்து தங்கள் கவலையை வெளியிட்ட ஆயர்கள் சில இடங்களில் கிறிஸ்தவர்கள் திட்டமிட்டுக் கொலைச் செய்யப்படுவதுஏற்றுக்கொள்ளப்பட முடியாதது எனத் தெரிவித்துள்ளனர்.
அண்மையில் எரிசக்தி எண்ணெய் வளமும் கனிமங்களும் கென்யாவில் கண்டுபிடிக்கப்பட்டுள்ளதைத் தொடர்ந்து மோதல்களும் கொலைகளும் அதிகரித்துள்ளதாகக் கூறும் ஆயர்கள் இத்தகைய பாதுகாப்பற்ற சூழல்களில்அரசின் கடமையையும் வலியுறுத்தியுள்ளனர்.
அரசு நேரிய உறுதியான நடவடிக்கைகள் மேற்கொள்ளாததால் கென்யாவில்அச்சமின்றி சுதந்திரமாக இடம்பெறும் ஊழல்கள் நாட்டின் பொருளாதாரத்தை மட்டுமல்ல நாடு முழுவதையும் அழித்து வருவதாகவும் கவலையை வெளியிட்டுள்ளனர் கென்ய ஆயர்கள்.
நேபாளத்தின் அழிவுகள் குறித்து பெரும் அதிர்ச்சியடைந்திருந்த இவ்வமைப்பினர் இங்கிலாந்து மக்கள் தாங்களே முன்வந்து உதவிகளை வழங்கியபோது மகிழ்ந்ததாகவும் உடனடியாக நேபாள மக்களுக்கு தேவையான உதவிகளை வழங்க தங்களால் முடிந்தது எனவும் கூறினார் ன் மனிதாபிமான துறைத்தலைவர் .
பள்ளிகள் பங்குதளங்கள் வழியே பெருமளவில் நன்கொடைகள் வழங்கப்பட்டுவரும் வேளையில் பத்தாயிரத்திற்கும் மேற்பட்ட தனியாரும் நிதியுதவிகளை தங்கள் மூலம் வழங்கியுள்ளதாக அமைப்பு தெரிவித்தது.
மக்களின் தாராளமனதுடன் திரட்டப்பட்டுள்ள இந்த நிதியானது நேபாள கத்தோலிக்க காரித்தாஸ் அமைப்பு மூலம் இடர்துடைப்புப் பணிகளுக்குச் செலவிடப்படும்.
சீனாவின் மாநிலத்தில் கோவில்களின் உச்சியில் சிலுவைகள் வைக்கப்படுவதைத் தடைச் செய்யும் புதிய சட்டத்திற்கு அனுமதி அளிக்க அரசு முன்வந்துள்ளது.
அரசின் இப்புதிய சட்ட முயற்சி குறித்து கருத்து வெளியிட்ட வல்லுனர்கள்அண்மைக்காலங்களில் சீனாவில் கிறிஸ்தவம் வளர்ந்துவருவது குறித்து அரசு அஞ்சுவதாலேயே இத்தகைய நடவடிக்கைகளில் ஈடுபடுவதாகத் தெரிவித்தனர்.
கடந்த ஆண்டே சீன கத்தோலிக்க தலைவர்களுடன் உரையாடல் நடத்திய சீன அதிகாரிகள் சீனக் கிறிஸ்தவ சபைகள் எவ்வித வெளிநாட்டு தாக்கங்களும் இன்றி சீனக் கலாச்சாரத்தோடு ஒத்திணங்கிச் செல்ல வேண்டும் என அறிவித்திருந்தனர்.
உயிர் கொல்லி நோயான எபோலாவினால் அதிகம் பாதிக்கப்பட்டிருந்த ஆப்ரிக்காவின் லிபேரியா நாடு தற்போது அந்நோயிலிருந்து முற்றிலும் பாதுகாப்பு பெற்றுள்ளது என்று ஐ.நா.வின் நலவாழ்வு நிறுவனம் அறிவித்துள்ளது.
கடந்த ஆண்டு ஆகஸ்ட் செப்டம்பர் மாதங்களில் இந்த நோயின் கொடுமை மிக அதிகமாக இருந்த வேளையில் லிபேரியாவும் அதைச் சுற்றியுள்ள கினி மற்றும் சியெரா லியோனே நாடுகள் உச்சநிலை கண்காணிப்பில் வைக்கப்பட்டன.
எபோலா நோயைக் கட்டுப்படுத்த இந்த மூன்று நாடுகளும் மேற்கொண்ட முயற்சிகளுக்கு ஐ.நா.வின் நலவாழ்வு நிறுவனம் தலைசிறந்த பாராட்டுக்களைத் தெரிவித்துள்ளது.
நிலத்தடி நீர் அதிகம் உறிஞ்சப்படுவதும் பூமிக்கடியில் உள்ள பாறையை முறையற்ற வகையில் வெட்டி எடுப்பதும் நிலநடுக்கம் ஏற்பட காரணமாகிறது என காரைக்குடி அழகப்பா அரசு கலை கல்லூரி புவி அமைப்பியல் பேராசிரியர் உதயகணேஷ் அவர்கள் கூறினார்.
பூமியின் நிலப்பரப்பிலும் நீரின் அடியிலும் உள்ள புவி தட்டுகளின் நகர்தலே நில நடுக்கத்தை ஏற்படுத்துகிறது என்ற பேராசிரியர் உதயகணேஷ் அவர்கள் நிலத்தடி நீர் அதிகம் உறிஞ்சப்படுவதாலும் பூமிக்கடியில் உள்ள பாறைகள் அதிக அளவில் வெட்டி எடுக்கப்படுவதாலும் ஏற்படும் வெற்றிடத்தை நோக்கி புவித்தட்டுகள் நகர்வதால் இது நில நடுக்கத்துக்கு காரணமாக அமைகிறது என்றார்.
ஜப்பானில் நிலநடுக்கத்தைத் தாங்கும் வீடுகள் கட்டப்படுவதுபோல்இந்தியாவிலும் அத்தகைய வீடுகளை கட்ட முயற்சி செய்ய வேண்டும் என்றும் பேராசிரியர் உதயகணேஷ் அவர்கள் கூறினார்.
இதே போல மூன்றில் ஒரு பங்கு பிறப்புகளும் பதிவு செய்யப்படாமல் போகின்றன என்று லேன்செட் என்ற மருத்துவ இதழ் வெளியிட்ட ஆய்வுக் கட்டுரை கூறுகிறது.
இது போன்ற புள்ளிவிவரங்கள் பெறப்படுவதில் முன்னேற்றம் ஏற்படவேண்டும் என்று கோரியுள்ள ஆய்வாளர்கள் அப்போதுதான் திட்டங்களை உருவாக்குவோர் இன்னும் சற்று தெளிவான மேம்பட்ட முடிவுகளை எடுக்க உதவும் என்று கூறினர்.
விளையாட்டில் சிறந்து விளங்கும் விளையாட்டு வீரர்கள் விளையாட்டில் மட்டுமல்லாமல் வாழ்விலும் அச்சமின்றி ஆர்வத் துடனும் துணிச்ச லுடனும் உண்மை யான நன்மை யைத் தேடு மாறு கேட்டுக் கொண்டார் திருத்தந்தை பிரான்சிஸ்.
இத்தாலிய டென்னிஸ் விளையாட்டு கூட்டமைப்பின் விளையாட்டு வீரர்கள் நிர்வாகிகள் இரசிகர்கள் குடும்பத்தினர் என ஏழாயிரத்திற்கும் அதிகமான உறுப்பினர்களை முத்திப்பேறு பெற்ற ஆறாம் பவுல் அரங்கத்தில் இவ்வெள்ளி நண்பகலில் சந்தித்தத் திருத்தந்தை பிரான்சிஸ் அவர்கள் இவ்வாறு கூறினார்.
விளையாட்டு வீரர்கள் தங்கள் வாழ்வில் சிறந்ததை இறைவனுக்கும்பிறருக்கும் வழங்குமாறும் கூறிய திருத்தந்தை தங்களின் திறமைகளைமக்கள் மத்தியில் நட்பை வளர்ப்பதற்குப் பயன்படுத்துமாறும் கேட்டுக்கொண்டார்.
விதிகளை மீறியும் பிறரை ஏமாற்றியும் வெற்றி பெறுவது மிகவும் கேவலமானது என்றுரைத்த திருத்தந்தை விளையாட்டில் குறிப்பிடத்தக்க வெற்றிகளைக் குவிப்பதற்கு குறுக்கு வழிகளை நாட வேண்டாமெனவும் கூறினார்.
கல்வி கல்வியும் குடும்பமும் விளையாட்டும் வேலையும் ஆகிய மூன்றும்சிறார் வளர்இளம் பருவத்தினர் இளையோர் ஆகிய மூன்று நிலையினருக்கும் மூன்று அடிப்படைத் தூண்களாக அமைந்துள்ளன என்றும் இவை மூன்றும் ஒருங்கிணைந்த முழுமையான வாழ்வுக்கு உதவும் என்றும் திருத்தந்தை பிரான்சிஸ் அவர்கள் கூறினார்.
ஆன்மீகத்திலும் உறவுகளிலும் மனிதரை உருவாக்குவதற்கு விளையாட்டு உதவுவதால் இதில் திருஅவை எப்போதும் ஆர்வம் காட்டி வருகின்றது என்றும் கூறினார் திருத்தந்தை பிரான்சிஸ்.
திருஅவைக்குள் இடம்பெறும் விவாதங்கள் ஒன்றிப்புக்கான வழிகளைத் தேடுவதாக இருக்க வேண்டும் அதற்கு மாறாக மனிதர் எப்போதும் ஒருவர் ஒருவருடன் மோதுவதற்கும் ஒருவர் ஒருவரைக் காட்டிக்கொடுப்பதற்கும் தங்களின் விவாதங்களில் வெற்றியடைவதற்காகக் கூட்டங்களை உருவாக்குவதற்குமாக இருக்கக் கூடாது என்று திருத்தந்தை பிரான்சிஸ் அவர்கள் கூறினார்.
இவ்வெள்ளி காலை சாந்தா மார்த்தா இல்லச் சிற்றாலயத்தில் வழங்கிய மறையுரையில் இவ்வாறு உரைத்த திருத்தந்தை திருஅவைக்குள் மாற்றங்கள் இடம்பெறுவதற்கு தூய ஆவியார் உதவுகிறார் மற்றும் காரியங்களை முன்னோக்கி நகரத்திச் செல்கிறார் அதேசமயம் அதன் உறுப்பினர்கள் மத்தியில் ஒன்றிப்பையும் உருவாக்குகிறார் என்றும் கூறினார்.
திருத்தூதர் பணிகள் நூலில் எருசலேம் முதல் பொதுச் சங்கம் பற்றிப் பேசும் இந்நாளைய முதல் வாசகத்தை மையமாக வைத்து மறையுரையாற்றிய திருத்தந்தை திருத்தூதர்கள் காலத்திலிருந்தே எல்லாக் காலங்களிலும்கிறிஸ்தவர்கள் திறந்த மனதுடன் உரையாடலில் ஒருவர் ஒருவரை எதிர்கொண்டு வந்துள்ளனர் என்று கூறினார்.
தூய ஆவியார் திருஅவைக்குள் இயக்கத்தை உருவாக்குகிறார் அது முதலில் குழப்பமாகக் காட்சியளித்தாலும் இந்த இயக்கம் அல்லது மாற்றம்செபத்தோடும் உரையாடல் உணர்வோடும் வரவேற்கப்பட்டால் அது எப்போதும் கிறிஸ்தவர்கள் மத்தியில் ஒன்றிப்பை உருவாக்கும் என்றும் கூறினார் திருத்தந்தை பிரான்சிஸ்.
இந்நாளைய நற்செய்தி வாசகத்தை மறையுரையின் இறுதியில் குறிப்பிட்டதிருத்தந்தை பிரான்சிஸ் அவர்கள் இவ்வாசகம் கிறிஸ்தவ நல்லிணக்கத்தின் மையத்தை வெளிப்படுத்துகின்றது இது நன்மனத்தின் செயலால் மட்டுமல்லஇது தூய ஆவியாரின் கனியுமாகும் என்று தனது மறையுரையை நிறைவு செய்தார்.
பெந்தகோஸ்து கிறிஸ்தவ சபையின் ஏறக்குறைய நூறு போதகர்களை இவ்வியாழன் மாலையில் வத்திக்கானில் சந்தித்தார் திருத்தந்தை பிரான்சிஸ்.
உலகின் பல பகுதிகளிலிருந்து வந்திருந்த இப்போதகர்களுடன் இடம்பெற்ற இச்சந்திப்பு ஒன்றிப்பின் செபச்சூழலில் இடம்பெற்றதாக திருப்பீட அறிக்கை கூறுகின்றது.
கடந்த ஆண்டு திருத்தந்தை பார்வையிட்ட இத்தாலியின் கசெர்த்தா பெந்தகோஸ்து கிறிஸ்தவ சபை போதகர் அவர்கள் தலைமையில் இப்போதகர்கள் திருத்தந்தையைச் சந்தித்தனர்.
இந்த விதிமுறைகளை வெளியிட்டுள்ள திருப்பீடச் செயலர் கர்தினால் பியெத்ரோ பரோலின் அவர்கள் திருத்தந்தை பிரான்சிஸ் அவர்களின் முயற்சியால் உருவாக்கப்பட்டுள்ள இந்தப் பணிக்குழு பாஸ்டன் பேராயர் கர்தினால் அவர்கள் தலைமையில் இயங்கும் என்று சொல்லி அதன் விதிமுறைகளை விளக்கியுள்ளார்.
இக்குழுவின் தன்மை அதன் பணிகள் போன்றவற்றை விளக்கும் இவ்விதிமுறைகள் இக்குழுவின் பணிகள் அடங்கிய ஏடுகள் வத்திக்கானில் வைக்கப்படும் இதன் சட்டமுறையான மையம் வத்திக்கானில் இயங்கும்இக்குழுவின் பணிகள் இத்தாலியம் இஸ்பானியம் ஆங்கிலம் ஆகிய மொழிகளில் இடம்பெறும் எனக் கூறியுள்ளது.
அனைத்துச் சிறார் மற்றும் நலிந்த வயதுவந்தோர் பாதுகாப்பில் தலத் திருஅவைகளின் பொறுப்புணர்வு இவ்விதிமுறைகளில் வலியுறுத்தப்பட்டுள்ளது.
லெபனான் நாட்டு அரசியல்வாதிகள் புதிய அரசுத்தலைவரை விரைவில் தேர்ந்தெடுக்காவிடில் அந்நாடு புதியதோர் ஆபத்தில் தள்ளப்படும் என்று மாரனைட் வழிபாட்டுமுறை கத்தோலிக்க ஆயர்கள் எச்சரித்துள்ளனர்.
லெபனான் அரசியல்வாதிகள் ஒருவர் ஒருவரைக் குற்றம் சுமத்துவதை விடுத்து புதிய அரசுத்தலைவரை தேர்ந்தெடுக்குமாறு பன்னாட்டுச் சமுதாயமும் அவர்கள்மீது அழுத்தம் கொடுக்குமாறு கேட்டுள்ளனர் ஆயர்கள்.
ஆயினும் அந்நாட்டின் இரு முக்கிய கிறிஸ்தவக் கட்சிகள்முரண்பட்டு நிற்பதால் இவ்விரு கட்சிகளும் ஏற்கும் ஒரு வேட்பாளர் இன்னும் முன்மொழியப்படவில்லை.
இந்த இரு பாலஸ்தீன அருளாளர்கள் குறித்து பாலஸ்தீனர்கள் மட்டுமல்லமுஸ்லிம்களும் யூதர்களுமே மகிழ்ச்சியடையவார்கள் ஏனெனில் இந்த அருளாளர்கள் உயரிய மனித ஏற்புடைமை மெய்ஞானம் இறைவன் பற்றிய ஆழ்நிலை அனுபவம் போன்றவற்றைப் பெற்றவர்கள் என்று எருசலேம் துணை ஆயர் வில்லியம் ஷோமாலி அவர்கள் செய்தியாளர்களிடம் தெரிவித்தார்.
பாசிசக் கொள்கைகளைத் தோற்கடிப்பதற்கு உலகில் இடம்பெற்ற பெருமளவுத் தியாகங்களையும் அதற்குப் பலியான இலட்சக்கணக்கான மக்களையும் நினைவுகூர்ந்தார் ஐ.நா.
உக்ரேய்னில் இடம்பெறும் சண்டைக்குத் தீர்வு காண்பது உட்பட ஐரோப்பா சில முக்கிய சவால்களை இக்காலத்தில் எதிர்நோக்குகின்றது என்றும் உரைத்த பான் கி மூன் அவர்கள் உறுதியான வளர்ச்சி மனித உரிமைகள் பாதுகாப்புகாலநிலை மாற்றத்தைக் கட்டுப்படுத்தல் உட்பட ஐரோப்பிய ஒன்றியம் எடுத்துவரும் முயற்சிகளையும் பாராட்டினார்.
பொது அவை அமர்வில் போதைப்பொருள் பிரச்சனை குறித்து சிறப்பாக விவாதிக்கப்படவிருப்பதால்போதைப்பொருளை ஒழிப்பதற்குப் பன்னாட்டுச் சமுதாயத்துக்கு இது ஒரு நல்ல வாய்ப்பாக உள்ளதாகவும் கூறினார் ஐ.நா.
போதைப்பொருள் கட்டுப்பாட்டு நிறுவனம் வெளியிட்ட அண்மை அறிக்கையின்படி ஆப்கானில் உற்பத்தியாகும் ஹெராயின் போதைப்பொருள்ஓசியானியா தென்கிழக்கு ஆசியா போன்ற பகுதிகளின் புதிய சந்தைகளில் அதிகமாக விற்பனை செய்யப்படுகின்றன என்று தெரியவந்துள்ளது.
செயல் வடிவத்திலும் தொடர்புகளிலும் வெளிப்படுவதே உண்மையான அன்பு நான்கு சுவர்களுக்குள் வாழும் துறவியரும் இத்தகைய அன்பிலிருந்து விலகி நிற்க முடியாது என்று திருத்தந்தை பிரான்சிஸ் அவர்கள் கூறினார்.
உண்மை அன்பையும் போலியான அன்பையும் பிரிக்கும் இருகூறுகள் உள்ளன என்று கூறியத் திருத்தந்தை செயல்களில் வெளிப்படுவதும் தொடர்புகளில் ஈடுபடுவதும் அவ்விரு கூறுகள் என்று எடுத்துரைத்தார்.
வெறும் வார்த்தைகளில் வெறுமையான கனவுகளில் வெளிப்படும் அன்பு உண்மை அன்பல்ல என்பதை ஆண்டவரே ஆண்டவரே என்று அழைப்பது மட்டும் போதாது என்று இயேசு விடுக்கும் எச்சரிக்கை விளைக்குகிறது என்று திருத்தந்தை சுட்டிக்காட்டினார்.
வெறும் ஆர்வத்தால் உருவாகும் உணர்வு உண்மையான அன்பல்ல மாறாக நான் பசித்திருந்தேன் எனக்கு உணவு தந்தீர்கள் என்று செயல்வடிவில் வெளியாகும் அன்பே உண்மை அன்பு என்று திருத்தந்தை வலியுறுத்தினார்.
அன்பு தொடர்பில் வெளிப்படும் என்பது உண்மையான அன்பின் இரண்டாவது கூறு என்று கூறியத் திருத்தந்தை நான்கு சுவர்களுக்குள் தங்களையே தனிமைப்படுத்திக் கொள்ளும் துறவியரும் இறைவ னோடும் அயலவ ரோடும் ஆன்மீக அளவில் தொடர்பு கொண்டு ள்ளனர் என்று எடுத்துரைத்தார்.
இந்த உலகம் தர முடியாத அன்பை உணரவும் அதனால் மகிழவும் அந்த மகிழ்வை மற்றவரோடு பகிரவும் எங்களுக்கு அருள்தாரும் என்ற செபத்துடன் திருத்தந்தை பிரான்சிஸ் அவர்கள் தன் மறையுரையை நிறைவு செய்தார்.
இது குறிப்பாக இன்றைய இளையோரிடையே உள்ள பெரும் துன்பமான நிலை என்ற வார்த்தைகளை இவ்வியாழனன்றுதிருத்தந்தை பிரான்சிஸ் அவர்கள் ஒன்பது மொழிகளில் தன் செய்தியாக வெளியிட்டார்.
ஆண்டவராகிய இயேசு கிறிஸ்துவே விண்ணகத் தந்தை கருணையுள்ளவராக இருப்பதுபோல நாங்களும் இருக்கவேண்டும் என்றும் உம்மைக் காண்பவர்அவரைக் காண்பர் என்றும் எங்களுக்குக் கற்பித்துள்ளீர்.
உயிர்த்துமாட்சிமை பெற்றுள்ள ஆண்டவராகிய உமது காணக்கூடிய முகமாக திருஅவை விளங்குவதாக அறியாமையிலும் தவறுகளிலும் இருப்போர் மீது பரிவு காட்டுவதற்கென உமது பணியாளர்களையும் வலிமையற்ற நிலையை அணிந்துகொள்ளச் செய்தீர்.
ஒற்றுமையில் சிறிய விடயங்கள் வளர்கின்றன ஒற்றுமை குலைந்தால் அழிவு உருவாகிறது என்ற விருதுவாக்குடன் இயங்கிவரும் இலாசியோ விளையாட்டுக் கழகத்தை பாராட்டுகிறேன் என்று திருத்தந்தை பிரான்சிஸ் அவர்கள் கூறினார்.
ஒவ்வொரு மனிதரும் உடல் ஆன்மா என்ற இரு கூறுகளைக் கொண்டிருப்பதை நாம் அறிவோம் என்று கூறியத் திருத்தந்தை ஒவ்வொரு விளையாட்டும்போட்டி என்ற அடிப்படையில் விளையாடப்பட்டாலும் அங்கும் ஆன்மீக விழுமியங்கள் இருப்பதை இளையோர் உணரவேண்டும் என்று திருத்தந்தை அறிவுறுத்தினார்.
இலாசியோ விளையாட்டுக் கழகத்தின் வழியே கல்வி நட்பு வறியோருக்கு உதவுதல் போன்ற பல்வேறு வழிகளில் ஒவ்வோரு இளைஞனும் இளம் பெண்ணும் உருவாக்கப்பட வேண்டும் என்று திருத்தந்தை வாழ்த்தினார்.
மாலி நாட்டு மக்கள் சகிப்பற்றத் தன்மை ஒருவரை ஒருவர் ஒதுக்கி வாழும் நிலை ஆகியவற்றை விடுத்து வாழவேண்டும் என்ற பாடங்களைஅங்கு வாழும் கிறிஸ்தவர்களுக்கு மட்டுமல்ல இஸ்லாமியருக்கும் சொல்லித்தரும் கடமை ஆயர்களுக்கு உண்டு என்று திருத்தந்தை பிரான்சிஸ் அவர்கள் கூறினார்.
மாலி நாட்டு ஆயர்கள் அத் லிமினா சந்திப்பை மேற்கொண்டு வத்திக்கான் வந்துள்ள வேளையில் அவர்களை இவ்வியாழன் காலை திருப்பீடத்தில் சந்தித்தத் திருத்தந்தை மாலி நாடு தற்போது சந்தித்துவரும் பிரச்சனைகள் நிறைந்த சூழல் குறித்து தன் கவலையை வெளியிட்டார்.
கிறிஸ்தவ இஸ்லாமிய சமுதாயங்களுக்கிடையே உரசல்கள் எழுந்தாலும்நல்மனம் கொண்ட இரு மதத்தை சேர்ந்தவர்களின் முயற்சியால் டிம்புக்டு கலாச்சார பாரம்பரியத்தைப் பாதுகாக்கும் நூலகங்களைஅழிவிலிருந்து காக்க முடிந்தது குறித்து திருத்தந்தை தன் மகிழ்வை வெளியிட்டார்.
விவிலியத்தை மாலி நாட்டு மொழியில் மொழிபெயர்ப்பு செய்துள்ளதை பாராட்டியத் திருத்தந்தை இறைவாக்கு வெறும் ஏட்டளவு அறிவாக இல்லாமல்வாழ்வை மாற்றக்கூடிய சக்தியாக மாறுவதற்கு ஆயர்கள் முயற்சிகள் மேற்கொள்ளவேண்டும் என்று கேட்டுக்கொண்டார்.
அமைதியை உறுதிசெய்யும் ஒரு கலாச்சாரத்தை வளர்க்கும் வகையில்அடுத்தத் தலைமுறைக்கு தகுந்த கல்வியை வழங்குவது மாலி தலத்திருஅவையின் முக்கியக் கடமை என்பதையும் திருத்தந்தை பிரான்சிஸ் அவர்கள் தன் அத் லிமினா உரையில் எடுத்துரைத்தார்.
இஸ்லாமிய அடிப்படைவாதக் குழுவான யினரின் வன்முறைகளால் கிறிஸ்தவர்கள் மட்டுமன்றி இஸ்லாமியரும் பெருமளவில் துன்புறுகின்றனர் என்று மாலி நாட்டு ஆயர் பேரவைத் தலைவர் ஆயர் அவர்கள் செய்திக்கு அளித்த பெட்டியில் குறிப்பிட்டார்.
அடிப்படை வாதக் குழுவான யினர் போதிக்கும் இஸ்லாமியக் கொள்கைகள் உண்மையில் இஸ்லாம் கொள்கைகள் அல்ல என்பதைமாலியில் வாழும் இஸ்லாமியர் வலியுறுத்தி வருவது மனதுக்கு நிறைவைத் தருகிறது என்று ஆயர் அவர்கள் தன் பேட்டியில் சிறப்பாகக் குறிப்பிட்டார்.
ஐரோப்பியக் கண்டத்தில் பல நூற்றாண்டுகளாக கிறிஸ்தவர்களிடையே நிலவிவரும் பிளவுகள் இன்னும் தீராமல் நீடித்து வருகின்றன என்று திருத்தந்தை பிரான்சிஸ் அவர்கள் கூறினார்.
ஐரோப்பிய கிறிஸ்தவ சபைகளின் அமைப்பு மற்றும் ஐரோப்பிய கத்தோலிக்க ஆயர் பேரவைகளின் ஒன்றியம் இரண்டும் இணைந்து உருவாக்கியுள்ள ஓர் உயர்மட்டக் குழுவின் பிரதிநிதிகளை இவ்வியாழன் காலை திருப்பீடத்தில் சந்தித்தத் திருத்தந்தை கிறிஸ்தவ ஒன்றிப்பு நோக்கி நாம் மேற்கொள்ள வேண்டிய கடமைகளைப் பற்றிப் பேசினார்.
பல்வேறு எதிர்ப்புகள் மத்தியிலும் கடந்த சில ஆண்டுகளாக ஒன்றிப்பு நோக்கி மேற்கொள்ளப்பட்டுள்ள முயற்சிகளைப் பாராட்டியத் திருத்தந்தை இன்னும் நாம் செல்லவேண்டிய தூரம் அதிகம் என்று சுட்டிக்காட்டினார்.
மனித இயல்பு குறித்தும் நன்னெறி விழுமியங்கள் குறித்தும் ஐரோப்பிய நாடுகளில் பல்வேறு கிறிஸ்தவ சபைகள் கொண்டிருக்கும் முரண்பட்டக் கருத்துக்கள் நம்மை தூரப்படுத்துகின்றன என்று திருத்தந்தை தன் வருத்தத்தை வெளியிட்டார்.
ஒன்றிப்பு நோக்கி நாம் மேற்கொள்ளவேண்டிய அனைத்து முயற்சிகளுக்காகவும் ஐரோப்பியக் கிறிஸ்தவர்கள் அனைவரும் செபிக்கவேண்டும் என்ற கோரிக்கையுடன் திருத்தந்தை தன் உரையை நிறைவு செய்தார்.
கூடைப்பந்து விளையாடுவதில் புகழ்பெற்ற என்ற குழுவின் வீரர்களை திருத்தந்தை பிரான்சிஸ் அவர்கள் இப்புதன் மறைக்கல்வி உரையின்போது சந்தித்தார்.
திருத்தந்தை புதன் மறைக்கல்வி உரை வழங்க வருவதற்கு முன் இக்குழுவைச் சேர்ந்தவர்கள் புனித பேதுரு வளாகத்தில் கூடியிருந்த ஆயிரக்கணக்கான பயணிகளுக்குத் தங்கள் திறமைகளை வெளிப்படுத்தினர்.
அமைதியில் வாழ்வதற்கு இவ்வுலகம் கொண்டிருக்கும் ஆவல் இந்த அமைதி மணி என்ற அடையாளத்தில் வெளிப்படுகிறது என்றும் தான் இதனைக் கடந்து செல்லும்போதெல்லாம் உலக அமைதியை விழைவதற்கு ஒரு தூண்டுதலாக இது அமைந்துள்ளது என்றும் ஐ.நா.
தலைமைச் செயலகத்தின் தோட்டத்தில் பல ஆண்டுகளாக வைக்கப்பட்டிருந்த அமைதி மணி மறு சீரமைப்புப் பணிகளின் காரணமாக கடந்த ஐந்தாண்டுகளாய் வேறொரு இடத்தில் வைக்கப்பட்டிருந்தது.
தலைமையகத் தோட்டத்தில் நிறுவப்பட்டபோது அந்நிகழ்வில் பங்கேற்ற பான் கி மூன் அவர்கள் அமைதி இன்னும் இவ்வுலகில் அதிகம் தேவைப்படுகிறது என்று கூறினார்.
அப்போது புத்தர் நான் கடைசியாகப் போட்ட முடிச்சை முதலில் அவிழ்க்க வேண்டும் என்று கூறிக்கொண்டேவரிசையாக அத்தனை முடிச்சுக்களையும் அவிழ்த்து மறுபடியும் அதனை மேலாடையாக்கினார்.
புனிதர் நிலை திருப்பேராயத் தலைவர் கர்தினால் ஆஞ்சலோ அமாத்தோ அவர்கள் திருத்தந்தை பிரான்சிஸ் அவர்களிடம் சமர்ப்பித்த இந்த விபரங்களில்ஏழு இறையடியார்களின் வீரத்துவமான பண்புகளும் இரு மறைசாட்சிகளின் வாழ்க்கை வரலாறும் உள்ளன.
மேலும் இத்தாலியரான அருள்பணி இஸ்பானியரானசிலுவையின் தோழர்கள் சகோதரிகள் சபை தலைமை அன்னை அமலமரியின் மரியா ஆகிய இரு அருளாளர்கள் மற்றும் இறையடியார் இத்தாலிய அருள்பணி ஆகிய மூவரின் பரிந்துரையால் நடந்த புதுமைகளையும் திருத்தந்தை ஏற்றுள்ளார்.
உருகுவாய் நாட்டு ஆயர் குரோவேஷிய நாட்டு அருள்பணி பெரெஞ்ச் நாட்டவரும் கைம்பெண்ணும் நல்லாயன் சகோதரிகள் சபையைத் தொடங்கியவருமான அமலமரி பிள்ளைகள் சபையைத் தொடங்கிய இஸ்பெயின் நாட்டவரான புனித கிளாரா கப்புச்சின் சபையின் இத்தாலியர்களான பொதுநிலை விசுவாசிகள் ஆகிய இறையடியார்களின் வீரத்துவமான பண்புகளையும் அங்கீகரித்துள்ளார் திருத்தந்தை பிரான்சிஸ்.
மேலும் முத்திப்பேறு பெற்ற அவர்களை புனிதராக உயர்த்த புனிதர்படி நிலைகள் திருப்பேராயம் ஏற்கனவே பரிந்துரை செய்திருந்த முடிவையும் திருத்தந்தை இவ்வியாழனன்று அதிகாரப்பூர்வமாக உறுதி செய்தார்.
அமெரிக்க ஐக்கிய நாட்டிற்கும் கியூபாவுக்கும் இடையே உறவுகள் மீண்டும் புதுப்பிக்கப்படுவதற்கு திருத்தந்தை பிரான்சிஸ் அவர்கள் மேற்கொண்ட முயற்சிகளை அரசுத் தலைவர் காஸ்ட்ரோ அவர்கள் வெளிப்படையாகப் பாராட்டியுள்ளதை அருள்பணி லொம்பார்தி அவர்கள் செய்தியாளர்கள் கூட்டத்தில் குறிப்பிட்டார்.
அதேவண்ணம் திருத்தந்தை பிரான்சிஸ் அவர்கள் வருகிற செப்டம்பர் மாதம்அமெரிக்க ஐக்கிய நாட்டிற்குத் திருத்தூதுப் பயணம் மேற்கொள்ளும் வழியில்கியூபாவிற்குச் செல்வதைக் குறித்தும் அருள்பணி லொம்பார்தி அவர்கள் செய்தியாளர்களுக்கு நினைவுறுத்தினார்.
அடுத்தத் தலைமுறையினருக்கு நாம் கற்றுத்தரும் கல்வியை மாற்றாமல் இவ்வுலகை மாற்ற முடியாது என்று திருத்தந்தை பிரான்சிஸ் அவர்கள் கூறியதை வத்திக்கான் செய்தித்தொடர்பாளர் அருள்பணி பெதெரிக்கோ லொம்பார்தி அவர்கள் செய்தியாளர்களிடம் இச்செவ்வாயன்று கூறினார்.
அமைதியும் நன்மையும் நிறைந்த ஒரு சமுதாயத்தை உருவாக்க மக்கள் ஒருவரை ஒருவர் சந்திக்கும் கலாச்சாரத்தை உருவாக்கவேண்டும் என்று திருத்தந்தை தன் உரைகளில் வலியுறுத்தி வருவதையும் அருள்பணி லொம்பார்தி அவர்கள் செய்தியாளர்களிடம் சுட்டிக்காட்டினார்.